অদিতি রাও হায়দরির গাড়ি থামিয়ে দিল পুলিশ! সম্প্রতি নয়ডার এক শপিং মল’এ একটি অনুষ্ঠানে যোগ দিতে যাচ্ছিলেন অদিতি। মল’এ ঢোকার আগে শর্টকাট করতে অদিতির ড্রাইভার ভুল টার্ন নিতেই ট্র্যাফিক পুলিশ গাড়ি থামিয়ে দেন। ড্রাইভারের কাগজপত্রও নিয়ে নেন। গাড়িতে বসে থাকা অভিনেত্রীকে চিনতেন না ট্র্যাফিক ইন্সপেক্টর ধর্মেন্দ্র যাদব। পথচারীরা তাঁকে বলেন, গাড়িতে তারকা রয়েছেন, ১০-২০ হাজার টাকা নিয়ে ঝামেলা মিটিয়ে নিতে। ‘‘গাড়িতে কে ছিলেন জানতাম না। নিয়ম অনুযায়ী ৭০০ টাকা ফাইন হওয়ার কথা। তার চেয়ে বেশি কেনই বা নেব!’’ বক্তব্য ইন্সপেক্টর যাদবের। বেগতিক দেখে মল’এর কর্তাদের ফোন করেন অদিতি। তাঁরা পুলিশকে অনুরোধ করেন গাড়ি না আটকাতে। এরপর গাড়ি থেকে নেমে সোজা হাঁটা লাগান অদিতি। পরে তিনি জানিয়েছেন, নয়ডা খুব সুন্দর শহর হলেও ট্র্যাফিকের অবস্থা ভয়ানক! কথাটা অজুহাতের মতো শোনাচ্ছে না কি?